CELEX: 32007R0904
Language: et
Date: 2007-07-27 00:00:00
Title: Komisjoni määrus (EÜ) nr 904/2007, 27. juuli 2007 , teatavate kaupade klassifitseerimise kohta kombineeritud nomenklatuuris

28.7.2007   
            
            
               ET
            
            
               Euroopa Liidu Teataja
            
            
               L 196/37
            
         
      KOMISJONI MÄÄRUS (EÜ) nr 904/2007,
   27. juuli 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2007
      
         
            Komisjoni nimel
         
         
            asepresident
         
         Franco FRATTINI
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 733/2007 (ELT L 169, 29.6.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  „Pasta filata”-tüüpi juust kangi kujul, mis on saadud piimale renniini ja termofiilsete bakterite (nt Streptococcus thermophilus) lisamisel. Vadak eraldatakse pärast kalgendamist. Kalgendit kuumutatakse temperatuurini umbes 80 °C. Seejärel sõtkutakse ja venitatakse kalgendit sellele kiulise tekstuuri andmiseks. Siis jaotatakse toode soovitud suurusega tükkideks (1–3 kg) ja soolatakse.
                  Juust mähitakse laagerdamiskilesse ja jäetakse madalal temperatuuril (2–4 °C) üheks kuni kaheks nädalaks laagerduma.
                  Juustu koostis (% massist):
                  
                              kuivaine:
                           
                           
                              54,2
                           
                        
                              üldrasvasisaldus:
                           
                           
                              23,3
                           
                        
                              rasvasisaldus kuivaines:
                           
                           
                              43,0
                           
                        
                              veesisaldus rasvavabas juustumassis:
                           
                           
                              59,7
                           
                        Juustul on mahe, võine, kergelt soolane maitse. Seda kasutatakse muu hulgas pitsajuustuna.
               
               
                  0406 10 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 0406, 0406 10 ja 0406 10 20 sõnastusega.
                  Tootel on värske juustu koostisele, välimusele ja maitsele objektiivselt täheldatavad iseärasused ja omadused ning seda saab tarbida varsti pärast valmistamist (HS selgitavad märkused, rubriik 0406, esimese lõik punkt 1).
                  Seega ei või seda klassifitseerida alamrubriiki 0406 90, milles osundatakse muudele juustudele kui eelmistes alamrubriikides nimetatud juustud.